প্রেস ব্রিফিংয়ে পুলিশ সুপার সুব্রত কুমার হালদার জানান, বুধবার ভোর রাতে মাদারীপুরের ডাসার থানার শশীকর এলাকায় দুই জন মোটরসাইকেল চোর চক্রের সদস্য আলাউদ্দিন ফকির ও সমীর ঘরামী একটি চোরাই হওয়ায় মোটরসাইকেল বিক্রয় করছিল। এই গোপন সংবাদের ভিত্তিতে ডাসার থানার ওসি নাসির উদ্দিনের নেতৃত্বে তাদের আটক করা হয়। আটকরা দীর্ঘ দিন ধরে মোটরসাইকেল চুরির সাথে জড়িত ছিল। এদের বিরুদ্ধে মামলা দায়ের হয়েছে।